钦定古今图书集成/明伦汇编/家范典/第045卷 > 袁氏世范 > 《治家篇》
## 钦定古今图书集成/明伦汇编/家范典/第045卷 > 袁氏世范 > 《治家篇》

有子而不自乳，使他人乳之，前辈已言其非矣。况其
间求乳母于未产之前者，使不举己子而乳我子，有
子方婴孩，使舍之而乳我子，其己子呱呱而泣，至于
饿死者。有因仕宦他处，逼勒牙家诱赚良人之妻，使
舍其夫与子而乳我子，因挟以归乡，使其一家离散，
生前不复相见者。士夫递相庇护，国家法令有不能
禁，彼独不畏于天哉。